ถ้าจะพูดถึงความจัดจ้านของรสชาติ ร้านนี้ต้องบอกเลย เข้าวินเป็นอันดับต้นๆ แน่นอน ร้านเล็กๆ ที่เน้นจุดเด่นของอาหารประเภทต้มยำทั้งน้ำใสและน้ำข้น จะเป็นทะเลหรือหมูก็เด็ดไม่แพ้กัน ได้ทั้งเมนูข้าวและก๋วยเตี๋ยว

ผมเลือกที่จะลองข้าวไข่ข้นต้มยำกุ้ง มีข้าวสวยโปะหน้าด้วยไข่เจียวแผ่เต็มจานแล้วราดด้วยต้มยำกุ้งน้ำข้น คำแรกที่ได้ลิ้มถึงกับซี๊ดเลยทีเดียว ได้รสชาติจี๊ดจ๊าดตามสไตล์ต้มยำ ตัดกับไข่เจียวแต่งรสปลายเค็มนิดหน่อย ขอบอกเลยว่าถูกใจคนชอบทานรสจัดแน่นอน จานนี้ 60 บาท ถือว่าไม่แพง นอกจากนี้ยังสั่งก๋วยเตี๋ยวเส้นเล็กหมูน้ำข้นมาเพิ่มอีก Topping ด้วยไข่ต้มยางมะตูม รสต้มยำยังคงซี๊ดไม่แพ้กัน ราคาเพียง 35 บาท คุ้มเว่อร์....